Πως θα σας φαινόταν αν στο «Καραϊσκάκης» ή στη Λεωφόρο οπαδοί του Ολυμπιακού ή του Παναθηναϊκού έκαναν κορεό υπέρ του αντιπάλου τους; Στη Ρουμανία έγινε το απίστευτο... Οπαδοί της Ντιναμό Βουκουρεστίου είχαν επαφή με τον πρόεδρο της μισητής αντιπάλου, Τζίτζι Μπέκαλι και... προσποιούμενοι ειδικούς του ζήτησαν να αναλάβουν τη χωρογραφία για το μεγάλο ματς με τη Σίτι. Ο Μπέκαλι χωρίς φυσικά να ξέρει τι θα συμβεί δέχθηκε, αρκεί το κορεό να κάνει τη διαφορά. Και την έκανε... Οι οπαδοί της Στεάουα σήκωσαν τα χαρτιά με τη σέντρα, αλλά το αποτέλεσμα ήταν... σοκαριστικό «Μόνο Ντιναμό Βουκουρεστίου» ήταν το μήνυμα. Οταν το αντιλήφθηκαν οι οπαδοί της Στεάουα ήταν πολύ αργά...